**projektas**

**reg. Nr. T-236**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl negyvenamųjų patalpų NUOMOS be konkurso**

2020 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Pasvalio rajono savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija), bei atsižvelgdama į Pasvalio rajono savivaldybės administracijos Daujėnų seniūnijos 2020 m. lapkričio 9 d. raštą Nr. R2-66 „Dėl patalpų nuomos sutarties“, Pasvalio rajono savivaldybės taryba nusprendžia:

1. Leisti Pasvalio rajono savivaldybės administracijos Daujėnų seniūnijai išnuomoti be konkurso ne ilgiau kaip 3 metams Pasvalio rajono savivaldybei nuosavybės teise priklausančias patikėjimo teise valdomas 10,93 kv. m negyvenamąsias patalpas, esančias Stoties g. 2-1, Daujėnų mstl., Pasvalio r. sav. (kadastro duomenų byloje Nr. 573 pastatas pažymėtas plane 1B2p, unikalus Nr. 6796-8004-1019:0001, patalpų indeksai – 1-5, 1-6, 1-7), UAB „Lenauda“ (teikiančiai šilumą Daujėnų seniūnijai pagal 2015 m. spalio 29 d. šilumos pirkimo–pardavimo sutartį Nr. SUT-3) šilumos tiekimo veiklai bei nustatyti 1 kv. m nuomos kainą – 0,24 Eur per mėnesį.

2. Įgalioti Pasvalio rajono savivaldybės administracijos Daujėnų seniūnijos seniūno pavaduotoją, laikinai einantį Daujėnų seniūnijos seniūno pareigas, Sigitą Savicką pasirašyti su UAB „Lenauda“ 1 punkte nurodytų negyvenamųjų patalpų nuomos sutartį bei turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2020-11-10 tel. 54 114

Suderinta DVS Nr. RTS-248

Pasvalio rajono savivaldybės tarybai

**AIŠKINAMASIS RAŠTAS**

**Dėl negyvenamųjų patalpų NUOMOS be konkurso**

2020-11-10

Pasvalys

**1. Problemos esmė.**

Vadovaujantis Savivaldybės ilgalaikio materialiojo turto tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija), leisti nuomoti Savivaldybės turtą be konkurso kai perkamos paslaugos, kurioms teikti bus naudojamas savivaldybių ilgalaikis ir trumpalaikis materialusis turtas, turi teisę Savivaldybės taryba.

Sprendime nurodytos Savivaldybei nuosavybės teise priklausančios Pasvalio rajono savivaldybės administracijos Daujėnų seniūnijos patikėjimo teise valdomos negyvenamosios patalpos, esančios Stoties g. 2-1, Daujėnų mstl., Pasvalio r. sav., 2018 metais buvo išnuomotos be konkurso UAB „Lenauda“, teikiančiai Seniūnijai šilumos teikimo paslaugas bet šį mėnesį Savivaldybės ilgalaikio materialiojo turto nuomos sutartis baigiasi.

Pasvalio rajono savivaldybės administracijos Daujėnų seniūnija 2020 m. lapkričio 9 d. raštu Nr. R2-66 „Dėl patalpų nuomos sutarties“ prašo leisti patalpas nuomoti be konkurso UAB „Lenauda“, teikiančiai šildymo paslaugas, naujam terminui.

Patalpų 1 kv. metro pradinė nuomos kaina apskaičiuota, vadovaujantis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ yra 0,24 Eur per mėnesį.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė